Naujas teisinis pagrindas:

2024 m. lapkričio 27 d. Vilniaus miesto savivaldybės taryba priėmė sprendimą Nr. 731 „Dėl Mokesčio už vaiko ugdymą Vilniaus miesto savivaldybės mokyklose, įgyvendinančiose ikimokyklinio ir priešmokyklinio ugdymo programas, nustatymo tvarkos aprašo tvirtinimo“, kuriuo patvirtintas naujas Mokesčio už vaiko ugdymą Vilniaus miesto savivaldybės mokyklose, įgyvendinančiose ikimokyklinio ir priešmokyklinio ugdymo programas, nustatymo tvarkos aprašas.

I. Mokesčio už ugdymą pakeitimai.

Svarbu:

* Vaikas turi pradėti lankyti įstaigą per 20 darbo dienų nuo sutarties pasirašymo.
* Nustatytas už vaiko ugdymą 26 (dvidešimt šešių) Eur mokestis visoms šeimoms ir 13 (trylikos) Eur mokestis socialinę pašalpą gaunančioms šeimoms už kiekvieną mėnesį, kai vaikas lanko įstaigą ilgiau kaip 4 val.
* Tėvai (globėjai) dėl vaiko 4 valandų ugdymo pateikia prašymą Įstaigos vadovui einamiesiems mokslo metams per 10 darbo dienų nuo Įstaigos lankymo pradžios.
* Tėvai (globėjai) raštu informuoja Įstaigą apie socialinės pašalpos skyrimą pagal Vilniaus miesto savivaldybės socialinės pašalpos skyrimo faktą vaikui Socialinės paramos šeimai informacinėje sistemoje (SPIS).
* Mokestis už vaiko ugdymą Įstaigoje mokamas už praėjusį mėnesį ir turi būti sumokėtas iki einamojo mėnesio 25 dienos pagal Įstaigos pateiktą apskaitos dokumentą.
* Mokama tik už lankytas dienas – nebelieka dienų pateisinimų.
* Informaciją apie vaikus, nelankiusius Įstaigos daugiau nei 30 darbo dienų per pastarąsias 90 kalendorinių dienų, kai tėvai neinformuoja apie vaiko neatvykimą, Įstaigos vaiko gerovės komisija, įvertinusi aplinkybes, turi teisę pateikti Valstybės vaiko teisių apsaugos.

II. Mokesčio už maitinimą pakeitimai.

Maitinimo kainos nuo 2025-09-01:

|  |  |  |  |  |
| --- | --- | --- | --- | --- |
| Grupė | Kaina, Eur |  |  |  |
|  | Visa diena | Pusryčiai | Pietūs | Pavakariai |
| Lopšelio | 2,90 | 0,70 | 1,50 | 0,70 |
| Darželio | 3,40 | 0,80 | 1,80 | 0,80 |
| Priešmokyklinio ugdymo | 2,32 | 1,16 | nemokami | 1,16 |

Svarbu:

* Vaikai, ugdomi trumpo buvimo grupėse ne ilgiau kaip 4 valandas arba pasirinkus 4 valandų ugdymą ir integruoti į grupes, kurių veiklos trukmė ilgesnė, tėvų (globėjų) prašymu nuo einamojo mėnesio pirmos dienos gali būti nemaitinami arba maitinami vieną arba du kartus per dieną.
* Vaikai, ugdomi ilgiau kaip 4 valandas, tėvų (globėjų) prašymu nuo einamojo mėnesio pirmos dienos gali būti maitinami du arba tris kartus per dieną.
* Mokestis už vaiko maitinimą ikimokyklinio ir priešmokyklinio ugdymo grupėse tėvų (globėjų) prašymu mažinamas 50 procentų už kiekvieną lankytą dieną, jeigu:

 – vaikas (vaikai) turi tik vieną iš tėvų;

 – toje pačioje šeimoje auga (globojami, rūpinami) trys ir daugiau vaikų iki 18 metų;

 – vaikas auga šeimoje, kurioje vienas iš tėvų (globėjų) mokosi pagal bendrojo ugdymo programą, iki jam sukaks 24 metai;

 – vaikas serga onkologine liga, diabetu, astma, epilepsija arba vaikui nustatytas neįgalumas;

 – vaiko abiem tėvams (globėjams) nustatytas ne didesnis kaip 40 procentų darbingumo lygis.

* Mokestis už vaiko maitinimą nemokamas, jeigu:

 – šeima gauna socialinę pašalpą pagal Vilniaus miesto savivaldybės socialinės pašalpos skyrimo faktą vaikui Socialinės paramos šeimai informacinėje sistemoje (SPIS);

 – įstaiga uždaroma remontui, avariniams darbams, kilus epidemijai ir dėl kitų force majeure atvejų;

 – vaikas įstaigos nelanko, tėvams (globėjams) informavus įstaigą pirmą nelankymo dieną įstaigos nustatyta tvarka;

 – įstaiga neturi galimybių organizuoti pritaikyto maitinimo vaikui pagal gydytojo raštiškus nurodymus ir šiam vaikui yra organizuojamas maitinimas iš namų atsinešamu maistu.

* Dokumentai, patvirtinantys lengvatos taikymą, pateikiami įstaigos direktoriui, priimant vaiką į įstaigą, ir pakartotinai teikiami kiekvienų metų rugsėjo pirmą darbo dieną, o dokumentai apie vėliau atsiradusią teisę į lengvatą – visomis darbo dienomis.
* Lengvata taikoma pateikus prašymą bei dokumentus, patvirtinančius teisę į lengvatą, nuo kito mėnesio pirmos dienos.

Lengvata taikoma pateikus prašymą bei dokumentus, patvirtinančius teisę į lengvatą, nuo kito mėnesio pirmos dienos. Apie trūkstamus dokumentus ir jų pateikimo terminą įstaigos vadovas tėvus (globėjus) raštu informuoja per 3 darbo dienas. Už praėjusį laikotarpį mokestis neperskaičiuojamas, išskyrus socialinę pašalpą gaunančias šeimas.

Šeimoms, gaunančioms socialines pašalpas, mokestis perskaičiuojamas nuo pašalpos skyrimo mėnesio už praėjusį laikotarpį, ne ilgesnį kaip 3 mėnesiai. Dėl objektyvių priežasčių laiku nepateikus pažymos mokestis perskaičiuojamas nuo pašalpos skyrimo mėnesio.

Užpildytą prašymą atsiųskite el. paštu rastine@giraite.vilnius.lm.lt

Primename, jog mokestis už vaiko išlaikymą įstaigoje mokamas už praėjusį mėnesį ir turi būti sumokėtas iki einamojo mėnesio 25 dienos.